CELEX: 22021D0189
Language: sl
Date: 2018-07-06 00:00:00
Title: Sklep Skupnega odbora EGP št. 127/2018 z dne 6. julija 2018 o spremembi Priloge I (Veterinarske in fitosanitarne zadeve) k Sporazumu EGP [2021/189]

25.2.2021   
               
               
                  SL
               
               
                  Uradni list Evropske unije
               
               
                  L 67/8
               
            
         SKLEP SKUPNEGA ODBORA EGP
         št. 127/2018
         z dne 6. julija 2018
         o spremembi Priloge I (Veterinarske in fitosanitarne zadeve) k Sporazumu EGP [2021/189]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2018/338 z dne 7. marca 2018 o izdaji dovoljenja za pripravek iz 6-fitaze, ki jo proizvaja Aspergillus niger (DSM 25770), kot krmni dodatek za pitovne piščance, piščance za nesenje jajc, prašiče za pitanje, svinje, manj pomembne vrste prašičev za pitanje ali za reprodukcijo, purane za pitanje, purane za razplod, vse ostale aviarne vrste (razen nesnic) in odstavljene pujske (imetnik dovoljenja BASF SE) (1) je treba vključiti v Sporazum EGP.
                  
               
                     (2)
                  
                  
                     Izvedbeno uredbo Komisije (EU) 2018/347 z dne 5. marca 2018 o izdaji dovoljenja za pripravek iz Saccharomyces cerevisiae CNCM I-1079 kot krmni dodatek za pujske in svinje ter o spremembi uredb (ES) št. 1847/2003 in (ES) št. 2036/2005 (imetnik dovoljenja Danstar Ferment AG, ki ga zastopa Lallemand SAS) (2) je treba vključiti v Sporazum EGP.
                  
               
                     (3)
                  
                  
                     Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (4)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje II Priloge I k Sporazumu EGP se spremeni:
            
                        (1)
                     
                     
                        v točkah 1zi (Uredba Komisije (ES) št. 1847/2003) in 1zzs (Uredba Komisije (ES) št. 2036/2005) se doda naslednja alinea:
                        
                                    „—
                                 
                                 
                                    
                                       32018 R 0347: Izvedbena uredba Komisije (EU) 2018/347 z dne 5. marca 2018 (UL L 67, 9.3.2018, str. 21).“;
                                 
                              
                  
                        (2)
                     
                     
                        za točko 251 (Izvedbena uredba Komisije (EU) 2018/250) se vstavita naslednji točki:
                        
                                    „252.
                                 
                                 
                                    
                                       32018 R 0338: Izvedbena uredba Komisije (EU) 2018/338 z dne 7. marca 2018 o izdaji dovoljenja za pripravek iz 6-fitaze, ki jo proizvaja Aspergillus niger (DSM 25770), kot krmni dodatek za pitovne piščance, piščance za nesenje jajc, prašiče za pitanje, svinje, manj pomembne vrste prašičev za pitanje ali za reprodukcijo, purane za pitanje, purane za razplod, vse ostale aviarne vrste (razen nesnic) in odstavljene pujske (imetnik dovoljenja BASF SE) (UL L 65, 8.3.2018, str. 17).
                                 
                              
                                    253.
                                 
                                 
                                    
                                       32018 R 0347: Izvedbena uredba Komisije (EU) 2018/347 z dne 5. marca 2018 o izdaji dovoljenja za pripravek iz Saccharomyces cerevisiae CNCM I-1079 kot krmni dodatek za pujske in svinje ter o spremembi uredb (ES) št. 1847/2003 in (ES) št. 2036/2005 (imetnik dovoljenja Danstar Ferment AG, ki ga zastopa Lallemand SAS) (UL L 67, 9.3.2018, str. 21).“
                                 
                              
                  
         
            Člen 2
            Besedili izvedbenih uredb (EU) 2018/338 in (EU) 2018/347 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 7. julija 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 6. julija 2018
            
               
                  Za Skupni odbor EGP
               
               
                  Predsednica
               
               Oda Helen SLETNES
            
         
         
            (1)  UL L 65, 8.3.2018, str. 17.
         
            (2)  UL L 67, 9.3.2018, str. 21.
         
            (*1)  Navedena ni nobena ustavna zahteva.